1993R0752 — LV — 01.07.2004 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EEK) Nr. 752/93

(1993. gada 30. marts),

ar kuru nosaka īstenošanas noteikumus Padomes Regulai (EEK) Nr. 3911/92 par kultūras preču eksportu







EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 9. decembra Regulu (EEK) Nr. 3911/92 ( 1 ) par kultūras preču eksportu un jo īpaši tās 7. pantu, pēc apspriešanās ar Kultūras preču padomdevēju komiteju, tā kā jāpieņem īstenošanas noteikumi Regulai (EEK) Nr. 3911/92, kas inter alia paredz izveidot eksporta licencēšanu sistēmu dažām kultūras preču kategorijām, kuras uzskaitītas minētās regulas pielikumā; tā kā, lai nodrošinātu, ka minētajā regulā paredzētās eksporta licences ir vienveidīgas, jāparedz noteikumi, kas reglamentē veidlapu sastādīšanu, izdošanu un lietošanu; tā kā šim nolūkam būtu jāizstrādā veidlapas paraugs; tā kā eksporta licences jāizpilda vienā no Kopienas oficiālajām valodām, IR PIEŅĒMUSI ŠO REGULU.







I IEDAĻA

Licences forma

▼M1

1. pants

1. Kultūras preču eksportam ir trīs veidu licences, ko izdod un izmanto saskaņā ar Padomes Regulu (EEK) Nr. 3911/92, še turpmāk “Pamatregula”, un ar šo piemērošanas regulu:

— standarta licence,

— īpašā atklātā licence,

— vispārējā atklātā licence.

2. Eksporta licenču izmantošana nekādā veidā neietekmē pienākumus sakarā ar eksporta formalitātēm vai ar tām saistītiem dokumentiem.

▼M1

3. Eksporta licences veidlapas izsniedz pēc Pamatregulas 2. panta 2. punktā minētās kompetentās iestādes vai iestāžu pieprasījuma.

▼M1 —————

▼M1

2. pants

1. Standarta licenci parasti izmanto visam eksportam, uz ko attiecas Pamatregula. Tomēr katra atsevišķā attiecīgā dalībvalsts var nolemt, vai tā standarta licenču vietā vēlas izdot īpašās vai vispārējās atklātās licences, ko var izmantot, ja ir izpildīti īpaši nosacījumi, kas uz tām attiecas, kā noteikts 10. un 13. pantā.

2. Īpašā atklātā licence attiecas uz īpašas kultūras preces atkārtotu pagaidu eksportu, ko izdara konkrēta persona vai organizācija, kā noteikts 10. pantā.

3. Vispārējā atklātā licence attiecas uz tādu kultūras preču atkārtotu pagaidu eksportu, kas ir muzeja vai citas iestādes pastāvīgā krājuma daļa, kā noteikts 13. pantā.

4. Dalībvalsts var katrā laikā atsaukt jebkuru īpašo vai vispārējo licenci, ja vairs netiek pildīti nosacījumi, saskaņā ar kuriem tā ir izdota. Tā tūlīt informē Komisiju, ja izdotā licence nav atgūta un var tikt nelikumīgi izmantota. Komisija tūlīt informē pārējās dalībvalstis.

5. Dalībvalstis var ieviest savā teritorijā jebkurus pienācīgus pasākumus, ko tās uzskata par vajadzīgiem, lai uzraudzītu savu atklāto licenču izmantošanu.







▼M1

II IEDAĻA

Standarta licence

▼B

3. pants

1. ►M1 Standarta licences izdod izmantojot veidlapu, kuras paraugs ir I pielikumā. ◄

Veidlapas drukā uz balta papīra bez mehāniskiem piemaisījumiem, kas sagatavots rakstīšanai un sver vismaz 55 grami kvadrātmetrā.

2. Veidlapu formāts ir 210 x 297 mm.

3. Veidlapas izgatavo iespiestā vai elektroniskā formā un aizpilda kādā no Kopienas oficiālajām valodām, ko noteikušas izdevējas dalībvalsts kompetentās iestādes. ◄ Tās dalībvalsts kompetentās iestādes, kurā veidlapu uzrāda, var lūgt to pārtulkot šīs dalībvalsts oficiālajā valodā vai vienā no oficiālajām valodām. Šajā gadījumā tulkošanas izmaksas sedz licences īpašnieks.

4. Dalībvalstis ir atbildīgas:

— par veidlapu drukāšanu, uz kurām ir iespiedēja vārds (nosaukums) un adrese vai identifikācijas zīme,

— par jebkuru nepieciešamo pasākumu veikšanu, lai novērstu veidlapu viltošanu. Par identifikācijas veidiem, ko dalībvalstis pieņēmušas šim nolūkam, paziņo Komisijai, lai tā informētu pārējo dalībvalstu kompetentās iestādes.

5. Veidlapas vēlams aizpildīt mehāniski vai elektroniski. Tomēr iesniegumu var aizpildīt salasāmā rokrakstā; pēdējā gadījumā to raksta ar tinti un lielajiem burtiem. Vienalga kādu veidu izmanto, veidlapās nedrīkst būt dzēsumi, pārrakstīti vārdi vai citas izmaiņas.

4. pants

1. Neierobežojot 3. punktu, katram kultūras preču sūtījumam izsniedz atsevišķu eksporta licenci.

2. Šā panta 1. punkta nozīmē “sūtījums” ir viens kultūras priekšmets vai vairāki kultūras priekšmeti.

3. Ja sūtījums sastāv no vairākiem kultūras priekšmetiem, kompetentās iestādes nosaka, vai attiecīgajam sūtījumam būtu jāizsniedz viena vai vairākas eksporta licences.

5. pants

Veidlapa sastāv no trīs eksemplāriem:

— viens eksemplārs, kas apzīmēts kā Nr. 1, kurš ietver iesniegumu,

— viens eksemplārs, kas apzīmēts kā Nr. 2, īpašniekam,

— viens eksemplārs, kas apzīmēts kā Nr. 3, kuru iesniedz atpakaļ izdevējiestādei.

6. pants

1. Iesniedzējs aizpilda pieteikuma veidlapas 1., 3., 6. līdz 21., 24. un, ja vajadzīgs, 25. aili, un citas lapas, izņemot to aili vai ailes, kurās atļauts veikt iepriekšēju iespiešanu. ◄ Tomēr dalībvalstis var noteikt, ka aizpildāms tikai iesniegums.

2. Iesniegumam pievieno:

— dokumentāciju, kas satur visu attiecīgo informāciju par kultūras objektu(-iem) un tā (to) tiesisko statusu pieteikuma iesniegšanas brīdī, vajadzības gadījumā, jebkuru pamatojošo dokumentu (faktūrrēķinu, ekspertu novērtējumu) veidā,

— attiecīgo kultūras preču pienācīgi apstiprinātu fotogrāfiju vai, vajadzības gadījumā un pēc kompetento iestāžu ieskata, melnbaltās vai krāsu fotogrāfijas (kuru izmērs ir vismaz 8 x 12 cm). — Šo prasību vajadzības gadījumos un pēc kompetento iestāžu ieskata var aizstāt ar kultūras preču detalizētu aprakstu.

3. Kompetentās iestādes eksporta licences izsniegšanas nolūkā var lūgt eksportējamo kultūras preču fizisku uzrādīšanu.

4. Jebkuras izmaksas, kas radušās saistībā ar 2. un 3. punkta piemērošanu, sedz eksporta licences prasītājs.

5. Lai varētu piešķirt eksporta licenci, attiecīgi aizpildītu veidlapu iesniedz kompetentām iestādēm, ko izraudzījušās dalībvalstis saskaņā ar Pamatregulas 2. panta 2. punktu. Kad iestāde piešķir eksporta licenci, 1. lapu patur šī iestāde, bet pārējās lapas patur eksporta licences īpašnieks vai viņa pilnvarotais pārstāvis.

7. pants

Līdz ar eksporta deklarāciju uzrāda arī:

— īpašniekam paredzēto lapu,

— izdevējiestādei atstājamo lapu.

8. pants

▼M2

1. Tā muitas iestāde, kas atbild par izvešanas deklarācijas noformēšanu, nodrošina, ka ieraksti izvešanas deklarācijā vai, ja vajadzīgs, ATA karnetē atbilst ierakstiem izvešanas atļaujā un ka atsauce uz izvešanas atļauju ir ierakstīta izvešanas deklarācijas vai ATA karnetes pasakņa 44. ailē.

▼B

Tā veic piemērotus pasākumus identifikācijas nolūkam. Šie pasākumi var sastāvēt no muitas iestādes zīmoga vai spiedoga uzlikšanas. Eksporta licences veidlapu, kuras kopija ir pievienota vienotā administratīvā dokumenta 3. lapai, atstāj izdevējiestādei.

▼M2

2. Kad aizpildīta 2. un 3. eksemplāra 23. aile, muitas iestāde, kas pilnvarota pieņemt izvešanas deklarāciju, nosūta atpakaļ deklarētājam vai viņa/viņas pilnvarotajam pārstāvim eksemplāru, kurš paredzēts īpašniekam.

▼B

3. Licences veidlapai, kuru iesniedz atpakaļ izdevējiestādei, jābūt pievienotai sūtījumam līdz muitas iestādei vietā, kurā notiek izvešana no Kopienas. ►M2 Muitas iestāde uzspiež savu zīmogu veidlapas 26. ailē un nosūta to atpakaļ izdevējai iestādei. ◄

9. pants

1. Eksporta licenču derīguma termiņš nepārsniedz divpadsmit mēnešus no izdošanas dienas.

2. Saistībā ar iesniegumiem par izvešanu uz laiku kompetentās iestādes var noteikt termiņu, kādā kultūras precēm jābūt reimportētām izdevējā dalībvalstī.

3. Ja eksporta licences derīguma termiņš izbeidzas, tai neesot izmantotai, īpašnieks nekavējoties iesniedz atpakaļ izdevējiestādei savā rīcībā esošās lapas.

▼M1 —————

▼M1







III IEDAĻA

Atklātās licences







1. NODAĻA

Īpašās atklātās licences

10. pants

1. Īpašās atklātās licences var izdot attiecībā uz īpašu kultūras preci, kas regulāri uz laiku jāeksportē no Kopienas izmantošanai un/vai izstādīšanai trešajā valstī. Kultūras precei ir jābūt tās konkrētās personas vai organizācijas īpašumā vai likumīgā valdījumā, kas izmanto un/vai izstāda preci.

2. Licenci var izdot tikai ar nosacījumu, ka iestādes ir pārliecinātas, ka attiecīgā persona vai organizācija sniedz visas vajadzīgās garantijas, ka prece labā stāvoklī atgriezīsies Kopienā un ka preci var tā aprakstīt vai marķēt, ka pagaidu eksporta brīdī nebūs šaubu, ka eksportējamā prece ir tā, kas aprakstīta īpašajā atklātajā licencē.

3. Licence nevar būt derīga ilgāk par pieciem gadiem.

11. pants

Licenci uzrāda, pamatojot rakstisku eksporta deklarāciju, vai citos gadījumos tā ir kopā ar kultūras precēm, lai pēc pieprasījuma to varētu uzrādīt pārbaudei.

Kompetentās iestādes dalībvalstī, kurā licence tiek uzrādīta, var lūgt to pārtulkot minētās dalībvalsts valodā vai vienā no tās oficiālajām valodām. Šajā gadījumā tulkošanas izmaksas sedz licences turētājs.

12. pants

1. Muitas iestāde, kas ir pilnvarota pieņemt eksporta deklarāciju, nodrošina, ka uzrādītās preces ir eksporta licencē aprakstītās un ka eksporta deklarācijas 44. ailē ir atsauce uz šo licenci, ja ir vajadzīga rakstiska deklarācija.

2. Ja ir vajadzīga rakstiska deklarācija, tad licence ir jāpievieno vienotā administratīvā dokumenta 3. eksemplāram un tai jābūt kopā ar preci līdz muitas iestādei izbraukšanas vietā no Kopienas muitas teritorijas. Ja vienotā administratīvā dokumenta 3. eksemplārs ir pieejams eksportētājam vai viņa pārstāvim, viņam ir pieejama arī licence turpmākai izmantošanai.







2. NODAĻA

Vispārējās atklātās licences

13. pants

1. Vispārējās atklātās licences var izdot muzejiem vai citām iestādēm attiecībā uz to pastāvīgajiem krājumiem piederīgu preču pagaidu eksportu, kuras regulāri ir uz laiku izvedamas no Kopienas izstādīšanai trešajā valstī.

2. Licenci var izdot tikai, ja kompetentās iestādes ir pārliecinātas, ka iestādes sniedz visas vajadzīgās garantijas, ka preces labā stāvoklī atgriezīsies Kopienā. Licenci var izmantot, attiecinot to uz jebkuru pastāvīgo krājumu preču apvienojumu jebkurā pagaidu eksporta gadījumā. To var izmantot, attiecinot to uz vairākiem dažādu preču apvienojumiem, kurus eksportē secīgi vai reizē.

3. Licence nevar būt derīga ilgāk par pieciem gadiem.

14. pants

Licenci uzrāda, pamatojot eksporta deklarāciju.

Kompetentās iestādes dalībvalstī, kurā licence tiek uzrādīta, var lūgt to pārtulkot minētās dalībvalsts valodā vai vienā no tās oficiālajām valodām. Šajā gadījumā tulkošanas izmaksas sedz licences turētājs.

15. pants

1. Muitas iestāde, kura ir pilnvarota pieņemt eksporta deklarāciju, nodrošina, lai licenci uzrādītu kopā ar eksportējamo preču sarakstu, kas ir aprakstītas arī eksporta deklarācijā. Sarakstu sagatavo uz iestādes veidlapas, un katru tā lappusi paraksta viena no tām iestādes personām, kas ir nosauktas licencē. Katru lappusi arī apzīmogo ar to iestādes zīmogu, kurš ir arī uz licences. Eksporta deklarācijas 44. ailē izdara atsauci uz licenci.

2. Licence ir jāpievieno vienotā administratīvā dokumenta 3. eksemplāram, un tai jābūt kopā ar preču sūtījumu līdz muitas iestādei izbraukšanas vietā no Kopienas muitas teritorijas. Ja vienotā administratīvā dokumenta 3. eksemplārs ir pieejams eksportētājam vai viņa pārstāvim, viņam ir pieejama arī licence turpmākai tās izmantošanai.







3. NODAĻA

Licenču veidlapas

16. pants

1. Īpašās atklātās licences izdod izmantojot veidlapu, kuras paraugs ir II pielikumā.

2. Vispārējās atklātās licences izdod izmantojot veidlapu, kuras paraugs ir III pielikumā.

▼M2

3. Šo atļaujas veidlapu izgatavo iespiestā vai elektroniskā formā, vienā vai vairākās Kopienas oficiālajās valodās.

▼M1

4. Licences izmēri ir 210 × 297 mm. Ir atļauta garuma pielaide mīnus 5 mm vai plus 8 mm. Izmantojamais papīrs ir balts bez koka šķiedrvielām, paredzēts rakstīšanai un sver vismaz 55 g/m2. Tam ir iespiests gijošēts gaišzils aizsargraksta fons, lai viltojumus ar mehāniskiem vai ķīmiskiem līdzekļiem padarītu pamanāmus.

5. Otrā licences lapa, kurai nav gijošēta aizsargraksta fona, ir paredzēta tikai eksportētāja paša izmantošanai vai pierakstiem.

Izmantojamo licences pieteikuma veidlapu nosaka attiecīgā dalībvalsts.

6. Dalībvalstis var pašas iespiest veidlapas vai likt tās iespiest apstiprinātās tipogrāfijās. Otrā minētā gadījumā uz katras veidlapas jābūt atsaucei par šādu apstiprinājumu. Uz katras veidlapas jābūt tipogrāfijas nosaukumam un adresei vai zīmei, pēc kuras tipogrāfiju var identificēt. Uz veidlapas arī jābūt uzdrukātam vai ar zīmogu uzspiestam sērijas numuram, pēc kura veidlapu var identificēt.

7. Dalībvalstis ir atbildīgas par vajadzīgo pasākumu veikšanu, lai izvairītos no licenču viltošanas. Dalībvalstu pieņemtos identifikācijas līdzekļus šajā nolūkā dara zināmus Komisijai, lai tā par tiem paziņotu citu dalībvalstu kompetentajām iestādēm.

8. Licences aizpilda ar mehāniskiem vai elektroniskiem līdzekļiem. Izņēmuma gadījumos tās var aizpildīt ar melnu lodīšu pildspalvu ar lielajiem drukātajiem burtiem. Tajās nedrīkst būt dzēsumu, labotu vārdu vai citu labojumu.







IV IEDAĻA

Vispārēji noteikumi

▼B

►M1 17. ◄ pants

Šī regula stājas spēkā 1993. gada 1. aprīlī .

Šī regula uzliek saistības kopumā un ir tieši piemērojama visās dalībvalstīs.

▼M2









I PIELIKUMS

IZVEŠANAS ATĻAUJAS VEIDLAPAS STANDARTA PARAUGS

PASKAIDROJUMI

1. Vispārīgi apsvērumi

1.1. Lai aizsargātu dalībvalstu kultūras mantojumu, ievērojot 1992. gada 9. decembra Regulu (EEK) Nr. 3911/92, kultūras priekšmetu izvešanai ir nepieciešamas atļaujas. Komisijas 1993. gada 30. marta Regula (EEK) Nr. 752/93 norāda paraugu, kas nosaka, kā jāsastāda standarta izvešanas atļaujas. Tā mērķis ir garantēt standartizētas pārbaudes, kad notiek kultūras priekšmetu izvešana ārpus Kopienas robežām. Komisijas 1998. gada 16. jūlija Regula (EK) Nr. 1526/98 paredz divu citu veidu izvešanas atļaujas, proti: — īpašās atklātās atļaujas jāizsniedz īpašiem kultūras priekšmetiem, kuri regulāri uz laiku jāizved no Kopienas izmantošanai un/vai izstādīšanai trešā valstī, — vispārējās atklātās atļaujas jāizdod muzejiem vai citām iestādēm attiecībā uz to pastāvīgajiem krājumiem piederīgu preču pagaidu izvešanu, kuras regulāri ir uz laiku izvedamas no Kopienas izstādīšanai trešā valstī.

1.2. Standarta izvešanas atļauju veidlapu trīs kopijas jāaizpilda salasāmi un neizdzēšami, vēlams, ar mehāniskiem vai elektroniskiem līdzekļiem. Ja tās ir rakstītas ar roku, tās jāaizpilda ar tinti un drukātiem burtiem. Tajās nekādā gadījumā nedrīkst būt dzēsumu, labotu vārdu vai citu labojumu.

1.3. Neizmantotās ailes jāpārsvītro, lai tās nevarētu papildināt. Kopijas var identificēt pēc to numerācijas un funkcijas, kas norādītas kreisajā malā. Tās veidlapā jānorāda šādi: — 1. eksemplārs: iesniegums jāpatur izdevējai iestādei (norādīt šīs iestādes identitāti katrā dalībvalstī); papildu sarakstu gadījumā jāizmanto tik daudz 1. kopijas, cik vajadzīgs; kompetentās izdevējas iestādes ziņā ir noteikt, vai ir jāizsniedz vairāk nekā viena izvešanas atļauja, — 2. eksemplārs: jāuzrāda kompetentajā izvešanas muitas iestādē, lai pamatotu izvešanas deklarāciju un pēc tam, kad to ir apzīmogojusi minētā iestāde, tā glabājas pie atļaujas turētāja, — 3. eksemplārs: jāuzrāda kompetentajā izvešanas muitas iestādē un pēc tam jāpievieno sūtījumam, līdz tas nonāk izbraukšanas muitas iestādē; izbraukšanas muitas iestāde apzīmogo šo eksemplāru un tad nosūta atpakaļ izdevējai iestādei.

2. Pozīcijas

1. aile: Pieteikuma iesniedzējs: privātpersonas vārds un uzvārds vai uzņēmuma nosaukums un pilna dzīvesvietas adrese vai uzņēmuma galvenās mītnes adrese.

2. aile: Izvešanas atļauja: aizpilda kompetentās iestādes.

3. aile: Saņēmējs: saņēmēja vārds un uzvārds vai nosaukums un pilna adrese, tostarp trešā valsts, uz kuru priekšmetu izved pastāvīgi vai uz laiku.

4. aile: Norāda, vai izvešana ir pastāvīga, vai uz laiku.

5. aile: Izdevēja iestāde: tās kompetentās iestādes un dalībvalsts nosaukums, kas izsniedz atļauju.

6. aile: Pieteikuma iesniedzēja pārstāvis: jāaizpilda tikai tad, ja pieteikumu iesniedz pieteikuma iesniedzēja pilnvarots pārstāvis.

7. aile: Priekšmeta vai priekšmetu īpašnieks: vārds un uzvārds/nosaukums un adrese.

8. aile: Apraksts, ņemot vērā Regulas (EEK) Nr. 3911/92 pielikumu. Kultūras priekšmeta(-u) kategorija(-s): šie priekšmeti ir klasificēti kategorijās, kas numurētas no 1 līdz 14. Ierakstiet tikai atbilstošo numuru.

9. aile: Kultūras priekšmeta(-u) apraksts: norāda precīzu priekšmeta(-u) veidu (piemēram, glezna, skulptūra, bareljefs, filmu negatīva matrice vai pozitīva kopija, mēbeles vai priekšmeti, mūzikas instrumenti) un sniedz priekšmeta(-u) izskata objektīvu aprakstu.

— 12. kategorijas priekšmetiem: norāda kolekcijas veidu un/vai ģeogrāfisko izcelsmi.

— Zinātniskām kolekcijām un eksemplāriem: norāda zinātnisko nosaukumu.

— Arheoloģiskām kolekcijām, kas sastāv no liela priekšmetu skaita: pietiek ar vispārīgu aprakstu, kuram pievieno zinātniskās vai arheoloģiskās iestādes izsniegtu apliecinājumu vai sertifikātu un priekšmetu sarakstu.

Ja nav pietiekami daudz vietas, lai aprakstītu visus priekšmetus, pieteikuma iesniedzējs pievieno jebkādas vajadzīgas papildu lapas.

10. aile: KN kods: atsaucei norāda kombinētās nomenklatūras kodu.

11. aile: Skaits/daudzums: norāda preču skaitu, jo īpaši tad, ja tās veido komplektu.

Filmām norāda ruļļu skaitu, formātu un garumu.

12. aile: Vērtība valsts valūtā: norāda priekšmeta(-u) vērtību valsts valūtā.

13. aile: Kultūras priekšmeta(-u) izvešanas mērķis/atļaujas pieteikuma pamatojums: norāda, vai izvedamais priekšmets ir pārdots, vai to ir paredzēts pārdot, izstādīt, novērtēt, remontēt vai izmantot citiem mērķiem, un vai tas ir obligāti jāved atpakaļ.

14. aile: Nosaukums vai tēma: ja darbam nav precīza nosaukuma, sniedz šā priekšmeta izskata aprakstu vai, ja tās ir filmas, apraksta sižetu.

Zinātniskiem instrumentiem vai citiem priekšmetiem, kuriem nav iespējams norādīt to nosaukumu vai tematu, pietiek aizpildīt 9. aili.

15. aile: Izmēri: priekšmeta(-u) un jebkādu statīvu izmēri (centimetros).

Ja priekšmetam ir neparastas un sarežģītas formas, izmērus norāda šādā secībā: H × L × D (garums, platums un augstums).

16. aile: Datēts: ja nav zināms precīzs datums, norāda gadsimtu un gadsimta daļu (pirmais ceturksnis, pirmā puse) vai tūkstošgadi (no 1. līdz 6. kategorijai).

Antīkiem priekšmetiem, kuriem jāprecizē vecums (vairāk nekā 50 vai 100 gadus veci vai 50 līdz 100 gadus veci), un tiem, kuriem nepietiek norādīt tikai gadsimtu, norāda gadu, arī tad, ja tas ir aptuvens (piemēram, ap 1980. gadu, aptuveni 1950. gads).

Ja filmām nav zināms datums, norāda desmitgadi.

Attiecībā uz kolekcijām (arhīviem un bibliotēkām) norāda agrākos un vēlākos datumus.

17. aile: Citas raksturīgas pazīmes: sniedz jebkādu citu informāciju par formālajiem aspektiem, kas būtu noderīga identifikācijai, piemēram, priekšvēsture, izpildes nosacījumi, bijušie īpašnieki, saglabāšanas un restaurācijas stāvoklis, bibliogrāfija, elektroniskais kods un marķējums.

18. aile: Iesniegtie dokumenti/īpašas norādes attiecībā uz identifikāciju: attiecīgos lodziņus atzīmē ar krustiņu.

19. aile: Mākslinieks, laika posms, darbnīca un/vai stils: ja zināms un reģistrēts, norāda mākslinieka vārdu. Ja darbi ir radīti, sadarbojoties vairākiem māksliniekiem, vai ja tās ir kopijas, norāda māksliniekus vai mākslinieku, kura darba kopija tā ir, ja tas ir zināms. Ja darbu piedēvē tikai vienam māksliniekam, ieraksta “Piedēvēts…”.

Ja mākslinieks nav zināms, norāda darbnīcu, skolu vai stilu (piemēram, Velaskesa darbnīca, Venēcijas skola, Ming periods, Luija XV stils vai Viktorijas stils).

Iespieddarbu gadījumā norāda izdevēja vārdu, publicēšanas vietu un gadu.

20. aile: Materiāls un tehnika: šajā ailē sniegtajai informācijai jābūt pēc iespējas precīzai. Norāda izmantotos materiālus un precizē izmantoto tehniku (piemēram, eļļas glezna, kokgriezumi, zīmējumi ar kokogli vai zīmuli, bronzas liešana vaska formās, nitrāta filma utt.).

21. aile (1. eksemplārs) Pieteikums: aizpilda pieteikuma iesniedzējs vai viņa/viņas pilnvarots pārstāvis, kas galvo par pieteikumā un apliecinošos dokumentos sniegtās informācijas pareizību.

22. aile: Izdevējas iestādes paraksts un zīmogs: trīs atļaujas kopijas aizpilda kompetentā iestāde, ierakstot vietu un datumu.

23. aile (2. un 3. kopija): Aizpilda izvešanas muitas iestāde: aizpilda tā muitas iestāde, kur tiek veikti izvešanas darījumi un kur uzrāda izvešanas atļauju.

“Izvešanas muitas iestāde” ir iestāde, kur iesniedz izvešanas deklarāciju un veic izvešanas formalitātes.

24. aile: Kultūras priekšmeta(-u) fotoattēls(-i): pielīmē krāsainu fotoattēlu (vismaz 9 × 12 cm). Lai atvieglotu trīsdimensiju priekšmetu identifikāciju, var pieprasīt fotogrāfijas dažādos rakursos.

Kompetentai iestādei jāapstiprina fotoattēli ar izdevējas iestādes parakstu un zīmogu.

Kompetentās iestādes var pieprasīt citus fotoattēlus.

25. aile: Papildlapas: norāda izmantoto papildlapu skaitu, ja tādas ir.

26. aile (2. un 3. kopija): Izbraukšanas muitas iestāde: aizpilda izbraukšanas muitas iestāde.

“Izbraukšanas muitas iestāde” ir pēdējā muitas iestāde, pirms priekšmetus izved no Kopienas muitas teritorijas.

▼M1









II PIELIKUMS

Īpašās atklātās licences veidlapas un tās eksemplāru paraugs









III PIELIKUMS

Vispārējās atklātās licences veidlapas un tās eksemplāru paraugs